અમદાવાદ: રાજ્યમાં ડિગ્રી ઈજનેરીમાં સેલ્ફ ફાઈનાન્સ કોલેજોની સંખ્યામાં સતત થયેલા વધારાના કારણે અાજે એવી પરિસ્થિતિ ઉદ્ભવી છે કે ડિગ્રી ઈજનેરી કોલેજોની બેઠકો મોટા પ્રમાણમાં ખાલી રહે છે. તે રીતે અાગામી શૈક્ષ‌િણ‍ક સત્રમાં પણ ડિગ્રી ઈજનેરી કોલેજોમાં ૧૫ હજારથી વધુની સંખ્યામાં બેઠકો ખાલી પડી રહે તેવી સંભાવના છે. ગુજરાતભરની સરકારી, ગ્રાન્ટેડ અને સેલ્ફ ફાઇનાન્સ ક્ષેત્રની 135 જેટલી ડિગ્રી ઇજનેરી કોલેજોમાં બેઠકોની સંખ્યામાં વધારો થયો છે, જોકે રાજ્યભરની ડિગ્રી ઇજનેરી કોલેજોમાં ૨૦૧૦થી ૨૦૧૪ દરમિયાન બેઠકોની સંખ્યામાં વધારાની સાથેસાથે બેઠકો ખાલી રહેવાના આંકડાઓમાં પણ સતત વધારો નોંધાયો છે. બેઠકો ખાલી રહેવાના સંદર્ભમાં સેલ્ફ ફાઈનાન્સ કોલેજો મોખરે છે.